open-index/open-wikipedia-markdown huggingface dataset:
Καραϊβική Κοινότητα

Η **Καραϊβική Κοινότητα** (Caribbean Community, γνωστή με το αρκτικόλεξο **CARICOM**) είναι οργανισμός που αποτελείται από 15 χώρες της Καραϊβικής και εξαρτημένα εδάφη, με κύριο στόχο την προώθηση της οικονομικής ενσωμάτωσης και συνεργασίας μεταξύ των μελών του, την διασφάλιση ότι τα οφέλη από την ενσωμάτωση είναι εξίσου μοιρασμένα και τον συντονισμό της εξωτερικής πολιτικής. Ιδρύθηκε το 1973. Έδρα της Γραμματείας είναι η πρωτεύουσα της Γουιάνας, Τζώρτζταουν. Ο οργανισμός είναι επίσημα παρατηρητής των Ηνωμένων Εθνών.

Κατέστη πολυγλωσσικός οργανισμός, με την ένταξη του Σουρινάμ (γλώσσα τα ολλανδικά) και της Αϊτής (γλώσσα: κρεολική), ενώ τα ισπανικά προτάθηκε να αποτελούν γλώσσα εργασίας. Τον Ιούλιο του 2012 η CARICOM ανακοίνωσε την πρόθεσή της να καταστήσει τα γαλλικά και τα ολλανδικά ως επίσημες γλώσσες. Το 2001 οι αρχηγοί κυβέρνησης υπέγραψαν την αναθεωρημένη συνθήκη του Τσαγκαράμας, ανοίγοντας τον δρόμο για την ιδέα της κοινής αγοράς. Ως μέρος της συμφωνίας, συστάθηκε το Δικαστήριο της Καραϊβικής.

## Μέλη
Σήμερα, η CARICOM απαρτίζεται από 15 πλήρη μέλη, 5 βοηθητικά και 8 παρατηρητές. Όλα τα βοηθητικά μέλη είναι υπερπόντιες κτήσεις του Ηνωμένου Βασιλείου. Παρότι διατηρεί δεσμούς με την Κούβα, η τελευταία δεν είναι μέλος, εξαιτίας της έλλειψης στην πολιτική της οργάνωση.

## Διοίκηση
Η προεδρία του οργανισμού ασκείται εναλλασσόμενα μεταξύ των αρχηγών κυβερνήσεων από τα 15 κράτη-μέλη. Η θητεία του Γενικού Γραμματέα είναι πενταετής.
## Διατελέσαντες Γενικοί Γραμματείς

O δεύτερος (και τελευταίος) Γενικός Γραμματέας της CARIFTA, Γουίλιαμ Ντίμας, έγινε ο πρώτος γενικός γραμματέας της CARICOM.

### Προεδρία
Την προεδρία της CARICOM ασκεί ο Γκαστόν Μπράουν.

## Παραπομπές


Κατηγορία:Διεθνείς πολιτικοί οργανισμοί
Μέσεβο

Το **Μέσεβο** (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Κρούσεβατς, η οποία ευρίσκεται εντός του Διαμερίσματος της Ράσινα. Κατά την απογραφή του 2011, αριθμούσε 495 κατοίκους.

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (2002)

## Δείτε επίσης
* Οικισμοί της Σερβίας
* Πόλεις της Σερβίας

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Κρούσεβατς
Τρίγωνο του Δράκου

Το **Τρίγωνο του Δράκου** (αγγλικά: Dragons Triangle) ή αλλιώς γνωστό και ως **Θάλασσα του διαβόλου**, και επίσης ως "το Τρίγωνο των Βερμούδων του Ειρηνικού Ωκεανού", είναι μια θαλάσσια περιοχή που βρίσκεται 60 ναυτικά μίλια νότια του Τόκιο και μεταξύ της ανατολικής ακτής των Φιλιππινών και της δυτικής ακτής της νήσου Γκουάμ (ΗΠΑ).

Η ονομασία Τρίγωνο του Δράκου προέρχεται από έναν θρύλο των ντόπιων ψαράδων που χρονολογείται από το 1000 π.χ. Σύμφωνα με την κινεζική λαογραφία, ένας τεράστιος δράκος έχτισε μια φορά το παλάτι του κάτω από τα κύματα, παρασύροντας ανυποψίαστα θύματα και όλα τα πλοία στους υδάτινους τάφους τους.

Ο συγγραφέας των βιβλίων "Το τρίγωνο των Βερμούδων (1974)" και "Το τρίγωνο του δράκου (1989)" Τσαρλς Μπερλίτς αναφέρει ότι αυτήν η περιοχή θεωρείται επικίνδυνη ζώνη στους ιαπωνικούς χάρτες. Επίσης ο Μπερλίτς λέει ότι μεταξύ του 1950 και 1952 πέντε πολεμικά πλοία της Ιαπωνίας εξαφανιστήκαν στο τρίγωνο του δράκου, με συνολικό πλήρωμα κάπου στα 700 άτομα.
Η Ιαπωνική κυβέρνηση  θα ξεκινήσει ένα ερευνητικό πρόγραμμα με πάνω από 100 επιστήμονες, με στόχο να ανακαλύψει την αιτία για τις εξαφανίσεις των πλοίων, στέλνοντας το πλοίο Καγιό Μαρού Νο5, αλλά και το πλοίο αυτό εξαφανίστηκε μαζί με το πλήρωμά του, των 31 ναυτικών, και από τότε είναι επισήμως επικίνδυνη ζώνη.

Το Τρίγωνο του Δράκου είναι μια σεισμογενής ζώνη που είναι ενεργή ακόμη και σήμερα με συχνούς κυκλώνες. Σύμφωνα με τους επιστήμονες οι εξαφανίσεις πλοίων και ανθρώπων οφείλονται στα ηλεκτρομαγνητικά πεδία.

## Παραπομπές


Κατηγορία:Μυστήρια
Κατηγορία:Ειρηνικός Ωκεανός
Πρύτανης (μουσικός)

Ο **Κωνσταντίνος Κωστάκος**, γνωστός ως **Πρύτανης** (24 Ιουλίου 1972, Καλλιθέα, Αθήνα), είναι Έλληνας μουσικός συνθέτης, παραγωγός και DJ. Είναι ευρύτερα γνωστός ως μέλος του hip hop μουσικού συγκροτήματος Ημισκούμπρια.

## Βιογραφία
Ο Πρύτανης γεννήθηκε και μεγάλωσε στην Καλλιθέα. Είναι παντρεμένος με τη Ζωή και έχει αποκτήσει μια κόρη, την Έριν. Μέχρι το 1996, ο Πρύτανης εργαζόταν ως τεχνικός υπολογιστών.

## Καριέρα
Η πρώτη του δισκογραφική δουλειά μαζί τους έγινε το 1993, ως μέρος του rap γκρουπ Radicals, με το ψευδώνυμο Hard C, στο EP *R.E.A.L.*.

Ο Πρύτανης μαζί με τον Sick, τον Μεντζέλο και τον Μιθριδάτη, δημιούργησαν ένα γκρουπ με το όνομα Αδιάφθοροι.

Λίγους μήνες μετά αποφασίστηκε να αλλάξει το όνομα σε Ημισκούμπρια.

Τα Ημισκούμπρια ήδη υπήρχαν ως "σπιτικό" γκρουπ, με ερασιτεχνικές ηχογραφήσεις.

Ο Sick έφυγε απο το γκρουπ, λόγω στρατιωτικών υποχρεώσεων.

Για αρκετά χρόνια είχε ένα στούντιο ηχογραφήσεων ονόματι Τρελή Μαμάκα, όπου ηχογραφήθηκαν επιτυχίες των Ημισκούμπρια. Το στούντιό του έχει μεταφερθεί στη Νέα Φιλαδέλφεια και ονομάζεται Tetartos Sound Studio.

Το 2015, για πρώτη φορά ο Πρύτανης σε ρόλο MC, μοιράστηκε το τραγούδι *Μόνο Κρέας*, σε συνεργασία με τους Τρι.Π.Α. Κρου.

## Δισκογραφία
**Σόλο**
* *Μόνο Κρέας* (ft. Τρι.Π.Α. Κρου) (2015)

**Με Ημισκούμπρια**
* *[[30 Χρόνια Επιτυχίες]]* (1996)
* *[[Ο Δίσκος που Διαφημίζετε]]* (1997)
* *Στενές Επαφές με 3ς Τύπους* (1998)
* *2030* (1999)
* *La Klikaria* (2000)
* *Τη Λόλα από τη Φωτιά ποιος θα τη Βγάλει;* (2001)
* *Γυναικολογίες* (2004)
* *Η Απλή Μέθοδος των Τριών* (2006)

## Παραπομπές


## Εξωτερικοί σύνδεσμοι
* Pritanis στο Instagram
* Pritanis στο Facebook

Κατηγορία:Έλληνες ράπερ
Κατηγορία:Έλληνες στιχουργοί
Κατηγορία:Έλληνες συνθέτες
Εντ μακ Κένεθ

Ο **Εντ μακ Κένεθ** (πέθανε το 878) βασιλιάς των Πίκτων (877 - 878) ήταν μικρότερος γιος του Κένεθ Α΄ της Σκωτίας γενάρχη του Οίκου των Αλπινιδών, διάδοχος του μεγαλύτερου αδελφού του Κωνσταντίνου Α΄ της Σκωτίας και ιδρυτής του κλάδου του *"Εντ μακ Κένεθ"* από την δυναστεία των Αλπινιδών. Τα προσωνυμία του ήταν *"Εντ των λευκών λουλουδιών"*, *"Εντ ο φτεροπόδαρος"* και *"Εντ ο λευκοπόδαρος"*
Τα *Χρονικά των βασιλέων της Άλμπα* αναφέρουν : *"Ο Εντ κράτησε την εξουσία μόνο έναν χρόνο, δεν υπάρχουν πηγές για το σύντομο διάστημα της βασιλείας του, σκοτώθηκε από τους αστούς του Νρουρίμ"*, η τοποθεσία "Νρουρίμ" είναι αδιευκρίνιστη. 

Τα *Χρονικά του Ούλστερ* γράφουν για το έτος 878 : *"Ο Εντ, βασιλιάς των Πίκτων σκοτώθηκε από τους συγγενείς του"*. Ο συγγραφέας Τζορτζ Χάλμερς (1742 - 1825) στα έργα του *"Καληδονία"* (1807) και *"Νέος Στατιστικός λογαριασμός"* (1834 - 1845) σημειώνει ότι ο ιστορικός λόφος του Κάννινγκχιλλοκ είναι σύμφωνα με την παράδοση ο τόπος ταφής του Εντ και ταυτίζεται με το Νρουρίμ.
Ο Άντριου του Ουίντουν στα *Αυθεντικά Χρονικά της Σκωτίας* αναφέρει ότι ο Εντ βασίλευσε έναν χρόνο και σκοτώθηκε από τον Γκίρικ στο Στράθαλλαν, και άλλοι βασιλείς έχουν την ίδια αναφορά. Είναι αβέβαιο αν η *Προφητεία του Μπερχάν* αναφέρεται στον Εντ, σύμφωνα με τον συγγραφέα Ουίλιαμ Φορμπς Σκίνε (1809 - 1892) οι παρακάτω στίχοι της προφητείας αναφέρονται στον Εντ

*"Ένας άλλος βασιλιάς θα πάρει την εξουσία, το κέρδος θα είναι μικρό για την Σκωτία, δεν θα διαιρεθεί, το όνομα του θα είναι ο Έξαλλος.
*Θα βασιλεύσει πολύ λίγο και η Σκωτία δεν θα παραμείνει αλεηλάτητη, αλίμονο για την Σκωτία, την νεολαία της, τα βιβλία της και τα κληροδοτήματα της.*
*Θα είναι εννιά χρόνια στο βασίλειο, θα πεθάνει χωρίς καμπάνα, χωρίς κοινωνία, σε ένα θανατηφόρο πέρασμα"''.

O γιος του Κωνσταντίνος Β΄ της Σκωτίας θα γίνει λίγο αργότερα βασιλιάς (900)

## Παραπομπές


## Πηγές
* Anderson, Alan Orr, Early Sources of Scottish History A.D 500–1286, volume 1. Reprinted with corrections. Paul Watkins, Stamford, 1990. 
* Anderson, Marjorie Ogilvie, Kings and Kingship in Early Scotland. Scottish Academic Press, Edinburgh, revised edition 1980.
* Duncan, A. A. M., The Kingship of the Scots 842–1292: Succession and Independence. Edinburgh University Press, Edinburgh, 2002. 
* Smyth, Alfred P., Warlords and Holy Men: Scotland AD 80–1000. E.J. Arnold, London, 1984 (reprinted Edinburgh UP).

## Εξωτερικοί σύνδεσμοι
* Τα Χρονικά των βασιλέων της Άλμπα
* Δεύτερος Στατιστικός Λογαριασμός

Κατηγορία:Βασιλείς της Σκωτίας
Κατηγορία:Οίκος των Αλπινιδών
Αρνάδος Τήνου

Ο **Αρνάδος** είναι οικισμός της Τήνου στις Κυκλάδες και το Νότιο Αιγαίο.

## Γενικά στοιχεία
Ο Αρνάδος βρίσκεται 8,5 χλμ βορειοανατολικά της  πόλης της Τήνου, στο νότιο μέρος του νησιού (Πάνω Μεριά) σε υψόμετρο 450 μέτρων περίπου, στην νοτιοανατολική πλαγιά του Κεχροβουνίου. Είναι ένα από τα αρχαιότερα χωριά και αυτό µε το μεγαλύτερο υψόμετρο. Έχει χαρακτηριστεί παραδοσιακός οικισμός από το 1988.
μικρογραφία|274x274px|Το δημοτικό σχολείο του χωριού|αριστερά
αριστερά|μικρογραφία|264x264εσ|Oι Άγιοι Ανάργυροι και το Δημοτικό Σχολείο.
Αξιοθέατα είναι η παραδοσιακή αρχιτεκτονική των σπιτιών του χωριού με τις μεσαιωνικές καμάρες και στοές, τα πλακόστρωτα καλντερίμια, την ιστορική κρήνη του 1823 στην πάνω πλατεία αλλά και η θέα του προς το πέλαγος και τη  Μύκονο. Αξιόλογες είναι οι εκκλησίες της Ανάληψης (µμέσα στο χωριό) και οι Άγιοι Ανάργυροι (στο δρόμο προς τα Δύο Χωριά).

## Διοικητικές μεταβολές
Αποτελεί μαζί με τα χωριά *[[Δύο Χωριά Τήνου|Δύο Χωριά]]* (40 κ.), *[[Λυχναφτιά Τήνου|Λυχναφτιά]]* (6 κ.), τη *Μονή Κοιμήσεως Θεοτόκου Κεχροβουνίου* (23 κ.), τον *[[Όρμος Αγίου Ιωάννου Τήνου|Όρμο του Αγίου Ιωάννου]]* (50 κ.) και το *[[Φερό Χωριό Τήνου|Φερό Χωριό]]* (6 κ.) την *Τοπική Κοινότητα των Δύο Χωριών*, που από το 1997, αρχικά με το *[[Σχέδιο «Καποδίστριας»|Σχέδιο Καποδίστριας]]* και αργότερα με το *[[Πρόγραμμα Καλλικράτης]]*, υπάγεται διοικητικά στον Δήμο Τήνου.
* Το 1835, ο οικισμός με 481 κατοίκους (111 οικογένειες) προσαρτάται στο δήμο Τριποτάμου (Δύο Χωριά) της επαρχίας της Τήνου (ΦΕΚ 4Α - 26/02/1835).
* Το 1840, ο οικισμός αποσπάται από το *δήμο Τριποτάμου* και προσαρτάται στο *δήμο Τήνου*.
* Το 1912, ο οικισμός αποσπάται από το *δήμο Τήνου* και προσαρτάται στην *κοινότητα Δύο Χωρίων.*
* Το 1997, με την εφαρμογή του *[[Σχέδιο «Καποδίστριας»|Σχέδιο Καποδίστριας]]* (νόμος 2539/97)  καταργείται η κοινότητα των *Δύο Χωριών* και ο οικισμός *Αρνάδο* προσαρτάται στο δήμο *Τήνου* με έδρα τη *[[Τήνος (πόλη)|Χώρα της Τήνου]]*.
## Πληθυσμιακή εξέλιξη
Οι απογραφές πληθυσμού του χωριού είναι:  

μικρογραφία|Η κεντρική κρήνη με τις μαρμάρινες σκάφες στον Αρνάδο της Τήνου.
μικρογραφία|Δρομάκι με καμάρα.
μικρογραφία|Καλντερίμι και στοά.

## Εξωτερικοί σύνδεσμοι

* Χωριό μου χωριουδάκι μου, Αρνάδος Τήνος στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Τήνου
Τομ Σέλεκ

Ο **Τομ Σέλεκ** (*Tom Selleck*, 29 Ιανουαρίου 1945) είναι Αμερικανός ηθοποιός και παραγωγός.

## Βιογραφία
Γεννήθηκε το 1945 στο Ντιτρόιτ και έχει αγγλική και γερμανική καταγωγή. Πριν γίνει ηθοποιός, ασχολήθηκε με το μόντελινγκ και το μπάσκετ. Υπηρέτησε στον αμερικανικό στρατό από το 1967 ως το 1973.

Στην αρχή της καριέρας του έκανε κάποιες εμφανίσεις στη σειρά *[[Ατίθασα νιάτα]]*. Έγινε γνωστός από τον πρωταγωνιστικό του ρόλο στην τηλεοπτική σειρά *Magnum, P. I.* (1980–1988), για τον οποίο έλαβε επτά υποψηφιότητες για Χρυσή Σφαίρα, κερδίζοντας τη μία, καθώς και ένα βραβείο Emmy.

Επίσης, έχει παίξει στις στις σειρές *Blue Bloods*, *[[Τα Φιλαράκια]]*, *Las Vegas* και στη σειρά τηλεταινιών *Jesse Stone*.

Στον κινηματογράφο, έπαιξε στο *Three Men and a Baby* και στο σίκουελ *Three Men and a Little Lady*. Επίσης, έδωσε τη φωνή του στην ταινία κινουμένων σχεδίων *[[Γνωρίστε τους Ρόμπινσον]]*.

Στο θέατρο, έκανε το ντεμπούτο του στο Μπρόντγουεϊ το 2001 στην παράσταση *A Thousand Clowns*.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής
Κατηγορία:Αμερικανοί παραγωγοί ταινιών
Κατηγορία:Βραβευμένοι με Χρυσή Σφαίρα
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Όρμος Αγίου Ιωάννου Τήνου

Τα **Όρμος Αγίου Ιωάννου** είναι μικρό παράλιο χωριό και όρμος στην νοτιοανατολική Τήνο με 50 κατοίκους (απογραφή 2011). Βρίσκεται λίγο νοτιότερα του *Φερού Χωριού* και απέχει περίπου 6 χλμ από τη *[[Τήνος (πόλη)|Χώρα της Τήνου]]*. Αποτελεί μαζί με τα χωριά *[[Αρνάδος Τήνου|Αρνάδος]]* (49 κ.), *[[Δύο Χωριά Τήνου|Δύο Χωριά]]* (40 κ.), τη *Μονή Κοιμήσεως Θεοτόκου Κεχροβουνίου* (23 κ.), τα *[[Λυχναφτιά Τήνου|Λυχνάφτια]]* (6 κ.) και το *[[Φερό Χωριό Τήνου|Φερό Χωριό]]* (6 κ.) την *Τοπική Κοινότητα των Δύο Χωριών*, που από το 1997, αρχικά με το *[[Σχέδιο «Καποδίστριας»|Σχέδιο Καποδίστριας]]* και αργότερα με το Πρόγραμμα Καλλικράτης, υπάγεται διοικητικά στον Δήμο Τήνου.

## Πληθυσμιακή εξέλιξη

## Διοικητικές μεταβολές
* Το 1981, στην απογραφή ο οικισμός αναγνωρίζεται και προσαρτάται στην *κοινότητα των Δύο Χωρίων*.
* Το 1997, με την εφαρμογή του *[[Σχέδιο «Καποδίστριας»|Σχέδιο Καποδίστριας]]* (νόμος 2539/97)  καταργείται η κοινότητα των *Δύο Χωριών* και ο οικισμός *Όρμος Αγίου Ιωάννου* προσαρτάται στο δήμο *Τήνου* με έδρα τη *[[Τήνος (πόλη)|Χώρα της Τήνου]]*.

## Παραπομπές


Κατηγορία:Χωριά της περιφερειακής ενότητας Τήνου
Λυχναφτιά Τήνου

Τα **Λυχνάφτια** είναι μικρός παράλιος οικισμός και παραλία στην νοτιοανατολική Τήνο με 13 κατοίκους σύμφωνα με την απογραφή 2011. Βρίσκεται περίπου 11 χιλιόμετρα βορειοανατολικά της Χώρας και λίγο βορειότερα του Φερού Χωριού. Αποτελεί μαζί με τα χωριά *[[Αρνάδος Τήνου|Αρνάδος]]* (35 κ.), *[[Δύο Χωριά Τήνου|Δύο Χωριά]]* (41 κ.), τη *[[Μονή Κοιμήσεως Θεοτόκου Κεχροβουνίου Τήνου|Μονή Κοιμήσεως Θεοτόκου Κεχροβουνίου]]* (32 κ.), τον *[[Όρμος Αγίου Ιωάννου Τήνου|Όρμο του Αγίου Ιωάννου]]* (57 κ.) και το *Φερό Χωριό* (5 κ.) την *Τοπική Κοινότητα των Δύο Χωριών*, που από το 1997, αρχικά με το *[[Σχέδιο «Καποδίστριας»|Σχέδιο Καποδίστριας]]* και αργότερα με το *[[Πρόγραμμα Καλλικράτης]]*, υπάγεται διοικητικά στον Δήμο Τήνου.

## Πληθυσμιακή εξέλιξη

## Διοικητικές μεταβολές
* Το 1981, στην απογραφή ο οικισμός αναγνωρίζεται και προσαρτάται στην *κοινότητα των Δύο Χωρίων*.
* Το 1997, με την εφαρμογή του *[[Σχέδιο «Καποδίστριας»|Σχέδιο Καποδίστριας]]* (νόμος 2539/97)  καταργείται η κοινότητα των *Δύο Χωριών* και ο οικισμός *Λυχνάφτια* προσαρτάται στο δήμο *Τήνου* με έδρα τη *[[Τήνος (πόλη)|Χώρα της Τήνου]]*.

## Συλλογή φωτογραφιών

Αρχείο:Lichnaftia, Tinos, Greece 2018041010170NP1464.jpg
Αρχείο:Lichnaftia, Tinos, Greece 2018041010040N01441.jpg
Αρχείο:Lichnaftia, Tinos, Greece 2018041009500NP1405.jpg
Αρχείο:Lichnaftia, Tinos, Greece 2018041010490N01478.jpg
Αρχείο:Lichnaftia, Tinos, Greece 2018041010300N01476.jpg
Αρχείο:Lichnaftia, Tinos, Greece 2018041011340N01552 09.jpg
Αρχείο:Lichnaftia, Tinos, Greece 2018041010520N01479.jpg
Αρχείο:Lichnaftia, Tinos, Greece 2018041010030N01436 04.jpg
Αρχείο:Lichnaftia, Tinos, Greece 2018041010560NP1484.jpg
Αρχείο:Lichnaftia, Tinos, Greece 2018041012310N01608.jpg
Αρχείο:Lichnaftia, Tinos, Greece 2018041011250NP1524.jpg


## Παραπομπές


Κατηγορία:Χωριά της περιφερειακής ενότητας Τήνου
Ώρα Δυτικής Ευρώπης

Η **Ώρα Δυτικής Ευρώπης** (**ΏΔΕ**, UTC±00:00) είναι μια ζώνη ώρας που χρησιμοποιείται σε μέρη της δυτικής και βορειοδυτικής Ευρώπης. Οι ακόλουθες χώρες και περιοχές χρησιμοποιούν την ΩΔΕ τους χειμερινούς μήνες:
*  Κανάριες Νήσοι, από το 1946 (η ηπειρωτική Ισπανία ανήκει στην ΩΚΕ, UTC+1)
*  Νήσοι Φερόες, από το 1908
*  Βορειοανατολική Γροιλανδία (Ντάνμαρκσαβν και ευρύτερη περιοχή)
*  Ισλανδία, από το 1968, χωρίς αλλαγές θερινής ώρας
*  Πορτογαλία, από το 1912 με διακοπές (εκτός των Αζόρων, UTC−1)
*  Μαδέιρα Νήσοι, από το 1912 με διακοπές
*  Ιρλανδία, από το 1916 (νομικά γνωστή ως Μέση Ώρα Γκρίνουιτς) εκτός από το διάστημα 1968-1971
*  Ηνωμένο Βασίλειο και Κτήσεις του Στέμματος:
** από το 1847 στην  Αγγλία,  Σκωτία,  Ουαλία, τις Αγγλονορμανδικές Νήσους και τη  Νήσο του Μαν,
** και από το 1916 στη  Βόρεια Ιρλανδία (νομικά γνωστή ως Μέση Ώρα Γκρίνουιτς), με διακοπές

Όλες οι παραπάνω χώρες εκτός από την Ισλανδία εφαρμόζουν τη λεγόμενη θερινή ώρα για ένα χρονικό διάστημα του έτους (από την τελευταία Κυριακή του Μαρτίου έως την τελευταία Κυριακή του Οκτωβρίου), μεταβαίνοντας στη Θερινή Ώρα Δυτικής Ευρώπης (ΘΩΔΕ, UTC+1), η οποία είναι μία ώρα μπροστά από την ΩΔΕ. Η ΘΩΔΕ αποκαλείται στο Ηνωμένο Βασίλειο ως Βρετανική Θερινή Ώρα, ενώ στην Ιρλανδία ως Ιρλανδική Σταθερή Ώρα.

Το ονομαστικό εύρος της ζώνης ώρας είναι από το γεωγραφικό μήκος 7,5°Α ως 7,5°Δ (0° ± 7,5°), όμως η ΩΔΕ δεν περιλαμβάνει την Ολλανδία, το Βέλγιο, το Λουξεμβούργο, τη Γαλλία, το Γιβραλτάρ ή την Ισπανία που χρησιμοποιούν την Ώρα Κεντρικής Ευρώπης (ΩΚΕ), παρότι αυτές βρίσκονται είτε κατά μεγάλο ποσοστό είτε εξ ολοκλήρου δυτικά του 7,5°Α. Από την άλλη, συμπεριλαμβάνονται η Ισλανδία και η ανατολική Γροιλανδία, αν και οι δυο βρίσκονται δυτικά του 7,5°Δ. Τον Σεπτέμβριο του 2013, μια κοινοβουλευτική επιτροπή της Ισπανίας πρότεινε την μετάβαση της χώρας στην ΩΔΕ.

## Παραπομπές


Ευρωπη
Καλλιθέα Ηλείας

Με την ονομασία **Καλλιθέα Ηλείας** αναφέρονται οι οικισμοί:

* Καλλιθέα Αλιφείρας Ηλείας, οικισμός του Δήμου Ανδρίτσαινας - Κρεστένων.
* Καλλιθέα Πύργου Ηλείας, οικισμός του Δήμου Πύργου.
Radio Free Europe (τραγούδι)

Το **Radio Free Europe** είναι τραγούδι του αμερικανικού συγκροτήματος της εναλλακτικής ροκ, R.E.M., που κυκλοφόρησε το 1981 ως το πρώτο single της μπάντας. Μία επαναηχογραφημένη έκδοση κυκλοφόρησε στο πρώτο τους άλμπουμ το 1983.
## Επισκόπηση
Το "Radio Free Europe" κυκλοφόρησε το 1981 ως το πρώτο single των R.E.M. από τη βραχύβια δισκογραφική εταιρεία Hib-Tone. Το τραγούδι χαρακτηρίζεται «από αυτούς τους ακατάληπτους στίχους που θα γινόντουσαν σήμα κατατεθέν, που από τότε διέκριναν το έργο των R.E.M.». Το single εισέπραξε θετικές κριτικές, και η επιτυχία του  έδωσε στην μπάντα μία συμφωνία-ρεκόρ με την I.R.S. Records. Οι R.E.M. ηχογράφησαν ξανά το τραγούδι για το πρώτο τους άλμπουμ *[[Murmur]]* το 1983. Η δεύτερη ηχογράφηση για την I.R.S. έγινε το πρώτο σινγκλ του γκρουπ που μπήκε στα τσαρτ, φτάνοντας την 78η θέση στο Billboard Hot 100. Το τραγούδι κατατάσσεται 389ο στα 500 καλύτερα τραγούδια όλων των εποχών του Rolling Stone. Το 2010, προστέθηκε στο Εθνικό Μητρώο Καταγραφής της Βιβλιοθήκης του Κογκρέσου επειδή όρισε «το μοτίβο για μετέπειτα κυκλοφορίες indie rock μουσικής μέσω της τομής στο πανεπιστημιακό ραδιόφωνο ενάντια στη γενικότερη αδιαφορία για το mainstream ροδιόφωνο.» Το τραγούδι ακούστηκε στην ταινία *The Party Animal* του 1984.

## Παραπομπές


Κατηγορία:Τραγούδια του 1981
Κατηγορία:Singles του 1981
Κατηγορία:Singles του 1983
Κατηγορία:Singles (ντεμπούτο)
Κατηγορία:Τραγούδια των R.E.M.
Λίμνη Μπουργκάς

μικρογραφία|δεξιά|Το διυλιστήριο της Neftochim φαίνεται από την άλλη ακτή της λίμνης
Η **Λίμνη Μπουργκάς** (, *Burgasko ezero*) ή **Λίμνη Βάγια** (езеро Вая, *ezero Vaya*), βρίσκεται κοντά στη Μαύρη Θάλασσα δυτικά της πόλης του Μπουργκάς στη ανατολική Βουλγαρία. Είναι η μεγαλύτερη φυσική λίμνη της Βουλγαρίας, με έκταση 27,60 τ.χλμ., μήκος 9,6 χλμ. και πλάτους 2,5-5 χλμ. Το μέγιστο βάθος της είναι 34 μέτρα.

Τα νερά της λίμνης περιέχουν σχετικά λίγο αλάτι (περίπου 4-11 ‰). Στη λίμνη Μπουργκάς αναπαράγεται μια μεγάλη ποικιλία ειδών, συμπεριλαμβανομένων 23 ψαριών, 60 ασπόνδυλων και 254 ειδών πτηνών (εκ των οποίων 61 είναι απειλούμενα στη Βουλγαρία και 9 στον κόσμο).

Μια σημαντική περιοχή παραγωγής θαλασσινών στο παρελθόν, η λίμνη Μπουργκάς έχασε μεγάλο μέρος της οικονομικής σημασίας της μετά την κατασκευή του πετροχημικού εργοστασίου κοντά στην πόλη, αλλά έχει δει ολοένα και μεγαλύτερο αριθμό ειδών και μείωση της ρύπανσης τα τελευταία χρόνια.

## Παραπομπές
* 

Κατηγορία:Λίμνες της Βουλγαρίας
Κατηγορία:Πύργος Θράκης
Λίμνη Ιωαννίνων

H ονομασία **Λίμνη Ιωαννίνων** μπορεί να αναφέρεται:

* στη Λίμνη Παμβώτιδα, η οποία πολύ συχνά αναφέρεται ως Λίμνη Ιωαννίνων.
* στη Ζαραβίνα Ιωαννίνων, πρώην Λίμνη Πωγωνίου Ιωαννίνων, οικισμό του δήμου Πωγωνίου.
Ντόναλντ Α΄ της Σκωτίας

Ο **Ντόναλντ Α΄ της Σκωτίας** ή **Ντόναλντ μακ Άλπιν** (812 - 13 Απριλίου 862) βασιλιάς των Πίκτων (858 - 862) ήταν μικρότερος γιος του Άλπιν μακ Εχντάχ, μικρότερος αδελφός και διάδοχος του γενάρχη του Οίκου των Αλπινιδών Κένεθ Α΄ της Σκωτίας.
Τα *Χρονικά των βασιλέων της Άλμπα* αναφέρουν ότι βασίλευσε τέσσερα χρόνια κάτι που συμφωνεί με τα *Χρονικά του Ούλστερ* που καταγράφουν τον θάνατο του αδελφού του τον Φεβρουάριο του 858 και τον δικό του θάνατο τον Απρίλιο του 862. Το Χρονικό σημειώνει :

*"Την εποχή του οι Γαλάτες απέκτησαν τα δικαιώματα και τους νόμους του βασιλείου του Εντ γιου του Έοχεντ στο Φορτεβιώ"*. 

## Βασιλεία

Οι νόμοι του Εντ Φίντ χάθηκαν αλλά σχετίζονταν με την εκκλησία και την παραχώρηση προνομίων όπως οι νόμοι του Γκίρικ και του Κωνσταντίνου Β΄ της Σκωτίας. Η σημαντική θέση του Φοντεβριώ σαν τόπος που εκδόθηκαν οι νόμοι σε συνδυασμό με τον θάνατο του Κένεθ Α΄ και την μετακίνηση της πρωτεύουσας από τον Κωνσταντίνο Α΄ της Σκωτίας στην γειτονική Σκον αποδεικνύει ότι ήταν το κέντρο της δυναστείας των Αλπινιδών. 
Το *Χρονικό του Μέλροουζ* γράφει ότι ο Ντόναλντ *"ήταν πολύ σκληρός στρατιώτης ... λέγεται ότι δολοφονήθηκε στην Σκον"*. Δεν υπάρχει καμιά άλλη πηγή που να γράφει ότι ο Ντόναλντ Α΄ δολοφονήθηκε. Η *Προφητεία του Μπερχάν* αναφέρεται στον θάνατο του Ντόναλντ στους στίχους 123 - 124 :

*"το κακό θα έρθει στην Σκωτία με τον θάνατο του Κένεθ μακ Άλπιν και θα κρατήσει πολύ, την εξουσία θα πάρει ο γιος της ξένης γυναίκας, θα βασιλεύσει τρια χρόνια και θα πεθάνει από ασθένεια. Ο τάφος του βρίσκεται πάνω από το Λοχ Άου"*.

Είναι αποδεκτό ότι ο Ντόναλντ Α΄ δεν είχε παιδιά αλλά πολλοί ιστορικοί ισχυρίζονται ότι ο Γκίρικ ήταν γιος του συγχέοντας το όνομα του πατέρα του Γκίρικ Ντουνγκάλ με τον Ντόναλντ, η άποψη δεν έγινε ιστορικά αποδεκτή.
Ο Ντόναλντ πέθανε στα ανάκτορα του Κινμπελατσουά ή στα ανάκτορα του Ράθινβεραλμοντ κοντά στην Σκον, τάφηκε στην Ιωνά. 

## Παραπομπές
 		


## Πηγές

*Anderson, Alan Orr, Early Sources of Scottish History A.D 500–1286, volume 1. Reprinted with corrections. Paul Watkins, Stamford, 1990. 
*Duncan, A. A. M., The Kingship of the Scots 842–1292: Succession and Independence. Edinburgh: Edinburgh University Press, 2002. 
*Smyth, Alfred P., Warlords and Holy Men: Scotland AD 80–1000. Edinburgh UP, Edinburgh, 1984.

## Εξωτερικοί σύνδεσμοι

*Τα Χρονικά του Ούλστερ
*Τα Χρονικά των βασιλέων της Άλμπα

Κατηγορία:Βασιλείς της Σκωτίας
Κατηγορία:Οίκος των Αλπινιδών
Άγιος Γεώργιος Μεθάνων

:*Για οικισμούς με το ίδιο όνομα στην Ελλάδα, δείτε: [[Άγιος Γεώργιος (ελληνικά τοπωνύμια)]]*
 

Ο **Άγιος Γεώργιος** είναι παραθαλάσσιος οικισμός στα βόρεια της χερσονήσου των Μεθάνων με υψόμετρο 20 μέτρα.

## Γεωγραφία - Ιστορία
Ο Άγιος Γεώργιος βρίσκεται Β. από τη πόλη των Μεθάνων σε απόσταση 10 χλμ, 3 χλμ. ΒΑ. από την Κουνουπίτσα και είναι το επίνειό της. Διαθέτει απάνεμο λιμάνι και μέρος της αποβάθρας του είναι ένα τσιμεντένιο γερμανικό πλοίο του Β΄ Παγκοσμίου Πολέμου μήκους 45 μέτρων που βυθίστηκε στα αβαθή αυτού του λιμανιού. Το χωριό διαθέτει ενοικιαζόμενα δωμάτια και κέντρα εστίασης. Ενδιαφέρον αξιοθέατο είναι το βυζαντινό εκκλησάκι του Αγίου Σωτήρα κτισμένο τον 10ο αιώνα καθώς και οι εκκλησίες Άγιος Γεώργιος και Μεταμόρφωση του 18ου. Σύμφωνα με το σχέδιο Καλλικράτης, μαζί με την Κουνουπίτσα, τον Άγιο Νικόλαο, το Μακρύλογγο και τα Παλαιά Λουτρά αποτελούν τη τοπική κοινότητα Κουνουπίτσης που υπάγεται στη δημοτική ενότητα Μεθάνων του Δήμου Τροιζηνίας και σύμφωνα με την απογραφή του 2011 έχει πληθυσμό 75 κατοίκους.

## Δημογραφία
### Πληθυσμιακή εξέλιξη

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)

## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας
Κατηγορία:Μέθανα
Άγιος Γεώργιος Τροιζήνας

:*Για οικισμό με το ίδιο όνομα στα Μέθανα δείτε το λήμμα: [[Άγιος Γεώργιος Μεθάνων]]*
:*Για οικισμούς με το ίδιο όνομα δείτε το λήμμα: [[Άγιος Γεώργιος (ελληνικά τοπωνύμια)]]*

Ο **Άγιος Γεώργιος** είναι σχεδόν παραθαλάσσιος οικισμός στην Τροιζηνία της Πελοποννήσου με υψόμετρο 6 μέτρα. Το χωριό βρίσκεται ΒΔ. από τη Τροιζήνα σε απόσταση 3 χλμ και είναι κτισμένος μεταξύ της επαρχιακής οδού Γαλατά - Φαναρίου και της θάλασσας. Η παραλία του, στην οποία υπάρχουν παραθεριστικές κατοικίες με κτήματα είναι δίπλα στο Βύδι. Σύμφωνα με το σχέδιο Καλλικράτης, μαζί με την Τροιζήνα αποτελούν τη τοπική κοινότητα Τροιζήνος που υπάγεται στη δημοτική ενότητα Τροιζήνος του Δήμου Τροιζηνίας και σύμφωνα με την απογραφή του 2011 έχει πληθυσμό 228 κατοίκους.

## Δημογραφία
### Πληθυσμιακή εξέλιξη

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1897 ως *Μούλκια* και προσαρτήθηκε στον δήμο Τροιζήνος του νομού Αργολίδος και Κορινθίας. Κατόπιν, εντάχθηκε διαδοχικά με αυτή την ονομασία στους νομούς Αργολίδος (1899), Αργολίδος και Κορινθίας (1909), Αττικής και Βοιωτίας (1925) και Αττικής (1943). Το 1954 μετονομάστηκε σε *Άγιος Γεώργιος* και το 1964 εντάχθηκε στον νομό Πειραιώς. Το 1972 υπήχθη οριστικά στον νομό Αττικής.
Με το ΦΕΚ 244Α - 04/12/1997 αποσπάστηκε από την κοινότητα Τροιζήνος και προσαρτήθηκε στον δήμο Τροιζήνας. Με το ΦΕΚ 87Α - 07/06/2010 αποσπάστηκε από τον δήμο Τροιζήνας και προσαρτήθηκε στον δήμο Τροιζηνίας.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)

Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας
Θεοδόσιος Παυλίδης

Ο **Θεοδόσιος Παυλίδης** (*Theodosios Pavlidis*, γενν. 8 Σεπτεμβρίου 1934) είναι Ελληνοαμερικανός επιστήμονας υπολογιστών, σήμερα Διακεκριμένος Ομότιμος Καθηγητής της επιστήμης υπολογιστών του Πολιτειακού Πανεπιστημίου της Νέας Υόρκης στο Στόνυ Μπρουκ.

## Σπουδές
Ο Θ. Παυλίδης γεννήθηκε στη Θεσσαλονίκη και σπούδασε στο Εθνικό Μετσόβιο Πολυτεχνείο, από όπου το 1957 πήρε πτυχίο ηλεκτρολόγου μηχανικού. Συνέχισε τις σπουδές του στο Πανεπιστήμιο της Καλιφόρνιας, Μπέρκλεϋ, από όπου πήρε μεταπτυχιακό τίτλο Master of Science το 1962 και διδακτορικό το 1964.

## Σταδιοδρομία
Ο Παυλίδης δίδαξε στο Πανεπιστήμιο Πρίνστον, προσληφθείς ως επίκουρος καθηγητής το 1964, και προαχθείς σε αναπληρωτή καθηγητή το 1968 και σε καθηγητή α΄ βαθμίδας το 1975. Το 1980 έγινε μέλος του τεχνικού προσωπικού των Εργαστηρίων AT&T Bell στο Μάρεϊ Χιλ του Νιου Τζέρσεϊ. Το 1982 έγινε αρχισυντάκτης του ερευνητικού περιοδικού *[[IEEE Transactions on Pattern Analysis and Machine Intelligence]]* (PAMI) και παρέμεινε σε αυτή τη θέση ως το 1986. Ο Παυλίδης επέστρεψε στη διδασκαλία το 1986 και το 1995 έγινε Διακεκριμένος Καθηγητής, μέχρι τη συνταξιοδότησή του το 2001.

Ο Θεοδόσιος Παυλίδης πραγματοποίησε θεμελιώδη έρευνα σε αρκετές περιοχές της αναπτύξεως λογισμικού υπολογιστών, όπως στην αναγνώριση προτύπων (π.χ. αναγνώριση φωνής), την ανάλυση εικόνας, την επιμέλεια εικόνας, την OCR, τη μηχανική όραση και τους ραβδωτούς κώδικες. Συνεισέφερε στο διδιάστατο πρότυπο ISO PDF417 για ραβδωτούς κώδικες, που τους επέτρεψε να έχουν πολύ υψηλή πυκνότητα πληροφοριών και αυτοδιόρθωση λαθών. Η εργασία του στη μηχανική (ή υπολογιστική ή τεχνητή) όραση απέφερε έναν αλγόριθμο που μπορεί να διαβάζει ραβδωτούς κώδικες των οποίων μερικές ράβδοι λείπουν.

Ο Παυλίδης έχει συγγράψει αρκετά βιβλία και πολλά άρθρα και ερευνητικές εργασίες σε κορυφαία περιοδικά της ειδικότητάς του. Επιπλέον, το όνομά του εμφανίζεται σε 15 θεμελιωμένα διπλώματα ευρεσιτεχνίας στις ΗΠΑ.

## Βραβεία και άλλες διακρίσεις
* 1979: Εταίρος του IEEE
* 1994: Εταίρος της Διεθνούς Ενώσεως Αναγνωρίσεως Προτύπων (IAPR) για συνεισφορές στα γραφικά υπολογιστών και την επεξεργασία εικόνας
* 1996: Βραβείο «Golden Core» της IEEE Computer Society
* 2000: Βραβείο Κινγκ-Σουν Φου της IAPR «για θεμελιώδεις συνεισφορές στη θεωρία και τη μεθοδολογία της δομικής αναγνωρίσεως προτύπων

## Επιλεγμένη εργογραφία
* *Biological Oscillators: Their Mathematical Analysis*, Academic Press, 1973
* *Structural Pattern Recognition*, Springer-Verlag, 1977
* *Algorithms for Graphics and Image Processing*, Computer Science Press, 1981
* *Interactive Computer Graphics in X*, PWS Publishing, 1995
* *Fundamentals of X Programming*, Kluwer Academic/Plenum Publishers, 1999

## Παραπομπές


Κατηγορία:Έλληνες επιστήμονες υπολογιστών
Κατηγορία:Ελληνοαμερικανοί επιστήμονες
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Απόφοιτοι του Πανεπιστημίου της Καλιφόρνιας στο Μπέρκλεϋ
Τέμπελχοφ-Σένεμπεργκ

Το **Τέμπελχοφ-Σένεμπεργκ** (γερμανικά: *Tempelhof-Schöneberg*) είναι το έβδομο δημοτικό διαμέρισμα του Βερολίνου και στις 30 Ιουνίου 2016 αριθμούσε 345.024 κατοίκους.

Το Τέμπελχοφ-Σένεμπεργκ προέκυψε το 2001 στο πλαίσιο της διοικητικής μεταρρύθμισης μέσω της συγχώνευσης των μέχρι τότε δημοτικών διαμερισμάτων Τέμπελχοφ και Σένεμπεργκ. Η διοικητική έδρα είναι το δημαρχείο του Σένεμπεργκ. 

Το δημοτικό διαμέρισμα είναι γνωστό για τη μεγάλη σε έκταση περιοχή αναψυχής, το Tempelhofer Freiheit (πρώην αεροδρόμιο Τέμπελχοφ), και για τη συνοικία Σένεμπεργκ με την γκέι σκηνή στην επονομαζόμενη γειτονιά του ουράνιου τόξου (*Regenbogenkiez*).

## Δημογραφικά στοιχεία
Το 2010 το δημοτικό διαμέρισμα είχε πληθυσμό 335.060 κατοίκων, από τους οποίους περίπου οι 105.000 (31%) δεν ήταν γερμανικής καταγωγής. Η μεγαλύτερη εθνοτική μειονότητα ήταν οι Τούρκοι, αποτελώντας το 7% του πληθυσμού, ενώ ακολουθούσαν οι Πολωνοί με 4%, οι Γιουγκoσλάβοι με 3%, οι Άραβες με 2,5%, οι Αφρογερμανοί με 1,5% και οι Ρώσοι με 1,3%.

## Πολιτική

Στις εκλογές του 2016 για το κοινοβούλιο του δημοτικού διαμερίσματος (*Bezirksverordnetenversammlung*) εξελέγησαν τα κάτωθι κόμματα:
*SPD 15
*Πράσινοι 13
*CDU 12
*Εναλλακτική για τη Γερμανία 6
*Η Αριστερά 5
*FDP 4

## Παραπομπές


## Εξωτερικοί σύνδεσμοι
* 

Κατηγορία:Δημοτικά διαμερίσματα του Βερολίνου
Blank Space

Το ***Blank Space*** είναι τραγούδι από την Αμερικανίδα τραγουδίστρια Τέιλορ Σουίφτ και το πέμπτο στούντιο άλμπουμ της 1989 (2014). Γράφτηκε από τους Σουίφτ, Μαξ Μάρτιν και Shellback. Κυκλοφόρησε στο ραδιόφωνο από την Republic Records στις 10 Νοεμβρίου 2014 ως το δεύτερο σινγκλ του άλμπουμ μετά το Shake It Off, και είναι το δεύτερο κομμάτι του άλμπουμ. Μουσικά το Blank Space είναι ένα electropop τραγούδι με στίχους που σατιρίζουν την αντίληψη των μέσων μαζικής ενημέρωσης για την Σουίφτ και τις σχέσεις της.

Μέσα σε τρεις εβδομάδες, το Blank Space έφτασε στο νούμερο ένα στα αμερικάνικα τσαρτς «Billboard Hot 100», ακολουθώντας το Shake It Off. Η Σουίφτ έγινε η πρώτη γυναίκα στην πενηντα-εξάχρονη ιστορία των τσαρτς, που κατάφερε να αντικαταστήσει τον ευατό της στην πρώτη θέση. Μια επιτυχία και από άποψη κριτικών, αφού έχει συμπεριληφθεί σε πολυάριθμους καταλόγους για τα καλύτερα τραγούδια της συγκεκριμένης χρονιάς. Το τραγούδι έχει επίσης κατακτήσει και τα τσαρτς στον Καναδά, τη Νότια Αφρική και την Αυστραλία, ενώ μπήκε στο τοπ 10 σε χώρες όπως η Αυστρία, η Τσεχία, η Γερμανία, η Νέα Ζηλανδία, η Ισπανία και το Ηνωμένο Βασίλειο.

Το συνοδευτικό μουσικό βίντεο του τραγουδιού σκηνοθετήθηκε από τον Τζόζεφ Καν και γυρίστηκε σε τρεις μέρες στο κάστρο Oheka στο Χάντινγκτον της Νέα Υόρκη. Η πρώτη τηλεοπτική εκτέλεση του κομματιού από την Σουίφτ ήταν στα American Music Awards του 2014 και στο iHeartRadio στις 27 Οκτωβρίου 2014.

Το τραγούδι έλαβε υποψηφιότητες στα 58α βραβεία Grammy, στις κατηγορίες Record of the Year, Song of the Year και Best Pop Solo Performance.

Το επίσημο remix κυκλοφόρησε στις 16 Δεκεμβρίου 2014, με την συμμετοχή του ράπερ Pitbull.

## Παραπομπές


Κατηγορία:Τραγούδια του 2014
Κατηγορία:Singles του 2014
Κατηγορία:Τραγούδια της Τέιλορ Σουίφτ
Κατηγορία:Νούμερο 1 singles στα Billboard Hot 100
Γεώργιος - Δημήτριος Καρράς

Ο **Γεώργιος-Δημήτριος Καρράς** διετέλεσε βουλευτής (2015-2019) στην εκλογική περιφέρεια Β' Αθηνών, μέλος της Κοινοβουλευτικής Ομάδας της Ένωσης Κεντρώων αρχικά, ανεξάρτητος βουλευτής στη συνέχεια, καθώς και μέλος της Κοινοβουλευτικής Ομάδας της Δημοκρατικής Συμπαράταξης.

## Βιογραφικά στοιχεία
Γεννήθηκε στην Αθήνα και μεγάλωσε στον Πόρο Τροιζηνίας. Είναι παντρεμένος και έχει δύο παιδιά.

Σπούδασε στη  Νομική Σχολή Αθηνών. Ασκεί ελεύθερη μαχόμενη δικηγορία από το 1975 και ασχολείται στο Συμβούλιο της Επικρατείας στα Διοικητικά Δικαστήρια, τα Ποινικά Δικαστήρια και τον Άρειο Πάγο με θέματα διοικητικού και ποινικού δικαίου.

## Πολιτική
Εκλέχτηκε για πρώτη φορά βουλευτής τον Σεπτέμβριο του 2015 με την Ένωση Κεντρώων και διετέλεσε Κοινοβουλευτικός Εκπρόσωπος του κόμματος.

Τον Νοέμβριο 2016 αποφάσισε να ανεξαρτητοποιηθεί έπειτα από εσωκομματικές διαφωνίες με το μέχρι πρότινος κόμμα του και τον Μάιο του ίδιου έτους ίδρυσε το πολιτικό κόμμα **«Φωνή Δημοκρατίας»**. 

## Δημοκρατική Συμπαράταξη
Τον Νοέμβριο 2017 τάχθηκε υπέρ της Φώφης Γεννηματά για επικεφαλής του νέου φορέα της Κεντροαριστεράς. Σε δήλωσή του στο ΑΠΕ-ΜΠΕ είπε: «Οι διεργασίες για την δημιουργία του νέου πολιτικού φορέα που θα εκφράζει και το προοδευτικό κέντρο αγγίζουν όλους μας. Η ανάγκη ανάκαμψης της χώρας με ταυτόχρονη στήριξη του κοινωνικού κράτους, είναι απαραίτητη σήμερα, μετά από οκτώ χρόνια κρίσης και μνημονίων. Πιστεύω ότι ο νέος φορέας θα αποδειχθεί ιδιαίτερα χρήσιμος για τις ανάγκες του ελληνικού λαού. Συμμετέχω στην διαδικασία εκλογής για την ανάδειξη Προέδρου του νέου φορέα και καλώ τους φίλους μου να συμμετάσχουν στην διαδικασία και να υποστηρίξουμε την Φώφη Γεννηματά για την αποφασιστικότητα και την πίστη της στην δημιουργία του νέου φορέα».
Τον Ιανουάριο 2018 προσχώρησε στην Κοινοβουλευτική Ομάδα της Δημοκρατικής Συμπαράταξης ως συνεργαζόμενος Βουλευτής.

## Κίνημα Αλλαγής
Τον Μάρτιο 2018 συμμετείχε στο Ιδρυτικό Συνέδριο του Κινήματος Αλλαγής, στηρίζοντας την προσπάθεια συσπείρωσης του κεντρώου χώρου. Στις εκλογές της 7 Ιουλίου 2019 υπήρξε υποψήφιος στην Περιφέρεια Β2′ Δυτικού Τομέα Αθηνών, αποτυγχάνοντας να εκλεγεί.

## Παραπομπές


Κατηγορία:Έλληνες αρχηγοί κομμάτων
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με την Ένωση Κεντρώων
Κουβαράς Αιτωλοακαρνανίας

*Για οικισμό με το ίδιο όνομα δείτε το λήμμα: [[Κουβαράς Αττικής]]*

Ο **Κουβαράς** είναι πεδινός οικισμός στο Ξηρόμερο του νομού Αιτωλοακαρνανίας με υψόμετρο 50 μέτρα.

## Γεωγραφία - ιστορία
Ο Κουβαράς βρίσκεται ανάμεσα στις λίμνες Αμβρακία και Οζερός, σε απόσταση 20 χλμ. ΒΔ. από το Αγρίνιο και 21 χλμ. Ν.-ΝΑ. από την Αμφιλοχία. Το χωριό είναι κτισμένο επάνω στην ΕΟ Αγρινίου - Άρτας και πολύ κοντά στην Ιόνια Οδό. Στη γύρω περιοχή έχουν βρεθεί ίχνη αρχαίας κατοίκησης με πιο σημαντικό ένα κιβωτιόσχημο τάφο της Υπομυκηναϊκής φάσης στη τοποθεσία "Ραχούλα". Ως οικισμός αναγνωρίστηκε για πρώτη φορά το 1971. Σύμφωνα με το σχέδιο Καλλικράτης, μαζί με τις Φυτείες αποτελούν τη τοπική κοινότητα Φυτειών που υπάγεται στη δημοτική ενότητα Φυτειών του Δήμου Ξηρομέρου και σύμφωνα με την απογραφή του 2011 έχει πληθυσμό 199 κατοίκους.

## Εξωτερικοί σύνδεσμοι
* Κιβωτιόσχημος τάφος στον Κουβαρά Αιτωλοακαρνανίας

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου
Παγκόσμιος Βορράς και Παγκόσμιος Νότος

[μικρογραφία|350x350εσ|Οικονομική ταξινόμηση των χωρών και εδαφών του κόσμου από την [Διάσκεψη των Ηνωμένων Εθνών για το Εμπόριο και την Ανάπτυξη|UNCTAD το 2023: ο Παγκόσμιος Βορράς (δηλαδή, οι αναπτυγμένες χώρες) επισημαίνεται με μπλε χρώμα και ο Παγκόσμιος Νότος (δηλαδή, οι αναπτυσσόμενες χώρες και οι λιγότερο αναπτυγμένες χώρες) επισημαίνεται με κόκκινο.]]
Οι όροι «**Παγκόσμιος Βορράς**» και «**Παγκόσμιος Νότος**» χρησιμοποιούνται για να περιγράψουν μια κοινωνικοοικονομική και πολιτική διαίρεση του κόσμου, που διαχωρίζει τα πλουσιότερα, αναπτυγμένα έθνη από τα λιγότερο αναπτυγμένα. Γενικά, ο Παγκόσμιος Βορράς περιλαμβάνει τη Βόρεια Αμερική, την Ευρώπη, το Ισραήλ, την Ιαπωνία, τη Νότια Κορέα, την Αυστραλία και τη Νέα Ζηλανδία. Ο Παγκόσμιος Νότος συνήθως περιλαμβάνει την Αφρική, τη Λατινική Αμερική, την Καραϊβική, την Ασία (εκτός του Ισραήλ, της Ιαπωνίας και της Νότιας Κορέας) και την Ωκεανία (εκτός της Αυστραλίας και της Νέας Ζηλανδίας).

Τα χαρακτηριστικά του Παγκόσμιου Βορρά περιλαμβάνουν υψηλά επίπεδα οικονομικής ανάπτυξης, εκβιομηχάνισης και πολιτικής σταθερότητας. Θεωρούνται αναπτυγμένες χώρες, με υψηλό βιοτικό επίπεδο και σημαντική παγκόσμια επιρροή.

Τα χαρακτηριστικά του Παγκόσμιου Νότου περιλαμβάνουν τις αναπτυσσόμενες οικονομίες με προκλήσεις όπως χαμηλότερο κατά κεφαλήν εισόδημα, φτώχεια και λιγότερο διαφοροποιημένες οικονομίες. Θεωρούνται αναπτυσσόμενες χώρες, με χαμηλότερο βιοτικό επίπεδο σε σχέση με τις αναπτυγμένες και ιστορική κληρονομιά αποικιοκρατίας και άνισες εμπορικές σχέσεις.

Οι βασικές διαφορές ανάμεσα στον Παγκόσμιο Βορρά και στον Παγκόσμιο Νότιο εμπεριέχουν (1) την οικονομική ανάπτυξη, καθώς ο Παγκόσμιος Βορράς έχει γενικά πιο διαφοροποιημένες, βιομηχανοποιημένες οικονομίες, ενώ ο Παγκόσμιος Νότος συχνά βασίζεται στη γεωργία ή στην εξόρυξη πόρων, (2) το εισόδημα και τη φτώχεια καθώς ο Παγκόσμιος Βορράς τείνει να έχει υψηλότερα μέσα εισοδήματα και χαμηλότερα ποσοστά φτώχειας σε σύγκριση με τον Παγκόσμιο Νότο, και τέλος (3) την πολιτική και την οικονομική ελευθερία, καθώς ο Παγκόσμιος Βορράς συχνά συνδέεται με υψηλότερα επίπεδα πολιτικής και οικονομικής ελευθερίας, όπως μετρώνται από τους υπάρχοντες δείκτες ελευθερίας.

Η διαφοροποίηση Βορρά/Νότου σε παγκόσμιο επίπεδο θεωρείται εν μέρει αποτέλεσμα ιστορικών παραγόντων όπως η αποικιοκρατία και οι άνισες εμπορικές σχέσεις. Υπάρχει υπεραπλούστευση, καθώς ορισμένες χώρες στον Νότο έχουν σημαντική οικονομική ανάπτυξη, ενώ ορισμένες περιοχές στον Βορρά αντιμετωπίζουν φτώχεια και υπανάπτυξη. Τόσο ο Βορράς όσο και ο Νότος παρουσιάζουν εσωτερική ποικιλομορφία, με ποικίλα επίπεδα ανάπτυξης και ανισότητας σε κάθε περιοχή. Επομένως, οι όροι Παγκόσμιος Βορράς και Παγκόσμιος Νότος μπορεί είναι χρήσιμες έννοιες για την κατανόηση των παγκόσμιων ανισοτήτων, αλλά θα πρέπει να εφαρμόζονται με προσοχή και επίγνωση της πολυπλοκότητας και της εσωτερικής ποικιλομορφίας εντός κάθε περιοχής.

## Παραπομπές

Κατηγορία:Πολιτική ορολογία
Uber

Η **Uber** είναι αμερικανική επιχείρηση παροχής υπηρεσιών με έδρα στο Σαν Φρανσίσκο. Προσφέρει online παροχές υπηρεσιών μεταφοράς προσώπων σε πολλές πόλεις παγκοσμίως. Οι υπηρεσίες *UberX* και *UberBlack* παρέχουν στους επιβάτες ενοικιαζόμενα οχήματα με οδηγό και η *UberPop* τους μεταφέρει με ιδιώτη οδηγό σε ιδιόκτητο αυτοκίνητο. Η *[https://maxicabtaxisingapore.sg/top-5-minibuses-in-singapore-2023/ UberTaxi]* παρέχει κανονικά ταξί. Η διαμεσολάβηση επιβάτη-οδηγού πραγματοποιείται μέσω μίας εφαρμογής για κινητά ή μίας ιστοσελίδας. Η επιχείρηση χρεώνει προμήθεια έως 20% της τιμής της διαδρομής. Η εφαρμογή συγκαταλέγεται στις εφαρμογές ταξί.

Το όνομα "Uber" είναι αναφορά στη συνήθη (και κάπως δημώδη) λέξη "uber", που σημαίνει "ανώτατος" ή "σούπερ", και έχει τις ρίζες της στη γερμανική λέξη *über*, που σημαίνει "πάνω (από)".

## Παραπομπές


Κατηγορία:Επιχειρήσεις των ΗΠΑ
Κατηγορία:Οδικές μεταφορές
Αστρογόνος γαλαξίας

Ο **αστρογόνος γαλαξίας** είναι γαλαξίας που υφίσταται έναν εξαιρετικά υψηλό ρυθμό σχηματισμού αστεριών σε σύγκριση με το μακροπρόθεσμο μέσο ρυθμό σχηματισμού αστεριών στον γαλαξία ή τον ρυθμό σχηματισμού αστεριών που παρατηρείται στους περισσότερους άλλους γαλαξίες. Σε έναν αστρογόνο γαλαξία, ο ρυθμός σχηματισμού των αστεριών είναι τόσο μεγάλος ώστε ο γαλαξίας καταναλώνει όλη τη πηγή αερίου του, από την οποία σχηματίζονται τα αστέρια, σε ένα χρονικό ορίζοντα πολύ μικρότερο από την ηλικία του γαλαξία. Ως εκ τούτου, η αστρογόνα φύση ενός γαλαξία είναι μια φάση, και μία που συνήθως καταλαμβάνει μια σύντομη περίοδο της εξέλιξης ενός γαλαξία. Η πλειοψηφία των αστρογόνων γαλαξιών είναι στη μέση μιας συγχώνευσης ή στενής συνάντησης με έναν άλλο γαλαξία. Οι αστρογόνοι γαλαξίες περιλαμβάνουν τους M82, NGC 4038/NGC 4039 (Οι Γαλαξίες Κεραίες) και τον IC 10.

## Εξωτερικοί σύνδεσμοι
*
Διοργανώσεις Ε.Π.Σ. Ηλείας 1972–73

Για την περίοδο 1972-73, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής αναδείχθηκε ο **[[Α.Π.Σ. Ζάκυνθος]]** ο οποίος προκρίθηκε στο Πρωτάθλημα πρωταθλητριών Ε.Π.Σ. για την άνοδο στη Β εθνική κατηγορία..

## Πρωτάθλημα

Η περίοδος 1972-73 ήταν η 4η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία
* Γ κατηγορία

### Α κατηγορία
Στην Α κατηγορία μετείχαν 10 ομάδες, εννέα από την Ηλεία και μια από τη Ζάκυνθο. Πρωταθλήτρια αναδείχθηκε η ομάδα του Α.Ο Ζακύνθου.

### Β κατηγορία
Στη Β κατηγορία μετείχαν 9 ομάδες.

### Γ κατηγορία
Στην Γ κατηγορία μετείχαν 4 ομάδες. Πρωταθλήτρια αναδείχθηκε η ομάδα του Νέδα Γιαννιτσοχωρίου.

## Κύπελλο Ηλείας
### Τελικός

## Εξωτερικοί σύνδεσμοι
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1972-1973
Κατηγορία:Εγχώρια ποδοσφαιρικά κύπελλα 1972-1973
Μάτι του Λονδίνου

Το **Μάτι του Λονδίνου** (αγγλικά: *London Eye*) είναι γιγαντιαία ρόδα (τροχός) στη νότια όχθη του ποταμού Τάμεση στο Λονδίνο. Η κατασκευή έχει ύψος 135 μέτρα και ο τροχός έχει διάμετρο 120 μέτρων. Όταν άνοιξε για το κοινό το 2000 ήταν ο ψηλότερος τροχός του κόσμου. Το ύψος του ξεπεράστηκε το 2006 από το Αστέρι του Ναντσάνγκ, ύψους 160 μέτρων.

Οι 32 κλειστές και κλιματιζόμενες ωοειδείς καμπίνες του τροχού, σχεδιασμένες και κατασκευασμένες από τη γαλλική εταιρεία Poma, είναι στερεωμένες στην εξωτερική περιφέρεια του τροχού και περιστρέφονται από ηλεκτροκινητήρες. Κάθε μία από τις καμπίνες, που ζυγίζει 10 τόνους και χωρά 25 άτομα, αντιπροσωπεύει τις συνοικίες του Λονδίνου.

Ο τροχός περιστρέφεται κατά 26 εκατοστά ανά δευτερόλεπτο, έτσι ώστε μία πλήρης περιστροφή να διαρκεί περίπου 30 λεπτά. Ο ρυθμός περιστροφής είναι αρκετά αργός, ώστε να επιτρέπει στους επιβάτες να περπατούν εντός των καμπινών, ενώ δεν σταματά η περιστροφή του κατά την επιβίβαση-αποβίβαση των ατόμων που τον επισκέπτονται, με εξαίρεση τις περιπτώσεις όπου επιβιβάζονται - αποβιβάζονται άτομα με ειδικές ανάγκες ή ηλικιωμένοι.

## Παραπομπές


Κατηγορία:Κτίρια και κατασκευές στο Λονδίνο
Base64

μικρογραφία|Διάγραμμα που αναπαριστά την κωδικοποίηση base64
Το **base64** είναι ομάδα ομοειδών κωδικοποιήσεων ψηφιακών δεδομένων σε κείμενο. Η κωδικοποίηση αυτή αντιστοιχεί τα μπάιτ ενός αρχείου σε ένα υποσύνολο του ASCII που αποτελείται μόνο από εκτυπώσιμους χαρακτήρες. Κάθε «ψηφίο» ενός κειμένου, κωδικοποιημένου με Base64, αντιστοιχεί σε 6 δυαδικά ψηφία των δυαδικών δεδομένων και επομένως η κωδικοποίηση ενός μπάιτ απαιτεί τουλάχιστον 2 «ψηφία». Πάντα κωδικοποιούνται τρία συνεχόμενα μπάιτ, δηλαδή τα τρία μπάιτ, που αποτελούνται από 8 μπιτ (σύνολο 24 μπιτ), μετατρέπονται σε 4 συνεχόμενα «ψηφία» του συστήματος Base64.

## Χρήση
Η μετατροπή σε κωδικοποίηση base64 χρησιμοποιείται ευρέως (αν και πολλές φορές αδιαφανώς) στην ηλεκτρονική αλληλογραφία. Τα επισυναπτόμενα κωδικοποιούνται ως base64 και το πρόγραμμα που τρέχει στον υπολογιστή σας ή στον πάροχο web mail που χρησιμοποιείτε (gmail, yahoo κλπ.) τα μετατρέπει σε ψηφιακά αρχεία. Μπορείτε να δείτε το κείμενο αν επιλέξετε *εμφάνιση πηγαίου μηνύματος* (ή κάποια αντίστοιχη επιλογή στο πρόγραμμα ηλεκτρονικής αλληλογραφίας που χρησιμοποιείτε).

Χρησιμοποιείται επίσης ευρέως στην αποθήκευση και μετάδοση πιστοποιητικών και δημόσιων κλειδιών

Το κωδικοποιημένο σε base64 αντικείμενο συνήθως περιλαμβάνεται ανάμεσα σε δύο γραμμές που διευκρινίζουν τη χρήση του.
## Μετατροπή σε Base64
Στοιχειώδης πίνακας αντιστοίχισης Base64:

Για πρακτικούς λόγους η μετατροπή γίνεται πάντα με μετατροπή ομάδων τριών συνεχόμενων μπάιτ σε 4 «ψηφία» του συστήματος base64. 
Έτσι η μετατροπή ενός αρχείου τριών μπάιτ π.χ. 0x3e, 0x0b, 0x70 γίνεται παίρνοντας τα δυαδικά ψηφία των τριών μπάιτ σε ομάδες των 6 δυαδικών ψηφίων, που θα μας δώσουν 4 δυαδικούς αριθμούς, τους οποίους θα χρησιμοποιήσουμε σαν δείκτες για να βρούμε τα κωδικοποιημένα «ψηφία»:

Επομένως το κωδικοποιημένο πλέον κείμενο είναι το: Pgtw

Όπως είναι προφανές επιλέγοντας ομάδες των τριών μπάιτ στο τέλος μπορεί να περισσέψουν ένα ή δύο (ή κανένα) μπάιτ. Τότε υποδεικνύουμε αυτό το υπόλοιπο χρησιμοποιώντας τον χαρακτήρα = (ίσον) στο τελικό κωδικοποιημένο κείμενο. Αν στο τέλος έχει μείνει μόνο ένα μπάιτ προσθέτουμε στο κωδικωποιημένο κείμενο 2 ίσον (==) ενώ αν έχουν μείνει δύο προσθέτουμε (πάντα στο κωδικοποιήμενο ήδη κείμενο) ένα ίσον.

Αν το προηγούμενο αρχείο αποτελούνταν από 4 μπάιτ π.χ. 0x3e, 0x0b, 0x70, 0x2d

Επομένως η κωδικοποίηση μας δίνει: PgtwLQ
 
Για να υποδείξουμε στον αποκωδικοποιητή ότι στο τέλος δεν υπήρχε τριάδα, αλλά μόνο ένα μπάιτ, προσθέτουμε δύο ίσον (==) δημιουργώντας έτσι το κωδικοποιημένο κείμενο: PgtwLQ.

## Διαφορές στην υλοποίηση

## Παραπομπές


Κατηγορία:Κωδικοποίηση χαρακτήρων
Κρυστάλλινα κρανία

thumb|Το κρυστάλλινο κρανίο που βρίσκεται στο Βρετανικό Μουσείο.
Τα **Κρυστάλλινα κρανία** (αγγλικά: *Crystal Skulls*) είναι κατασκευασμένα από καθαρό κρύσταλλο χαλαζία και επίσημως σήμερα υπάρχουν 13 τετοια κρανία. Δύο από αυτά τα κρυστάλλινα κρανία βρίσκονται σε μουσεία, το ένα στο Βρετανικό Μουσείο (αρ. εγγρ. Id 1898C3.1) στο Λονδίνο, και το άλλο στο Μουσείο του Ανθρώπου στο Παρίσι. Κανένα από τα 13 κρανία δεν έχει το ίδιο μέγεθος με κάποιο άλλο. Το μεγαλύτερο από αυτά τα κρανία ζυγίζει 14 κιλά. Εικάζεται ότι έχουν ανακαλυφθεί σε χώρες της Κεντρικής Αμερικής, όπως είναι το Μεξικό, η Γουατεμάλα και το Μπελίζ, και ότι ανήκουν στη μεσοαμερικανική περίοδο και στους πολιτισμούς των Αζτέκων και των Μάγιας. Το πιο γνωστό και διάσημο κρυστάλλινο κρανίο είναι αυτό του Μίτσελ-Χέτζες που πιθανόν ανακαλύφθηκε στο Μπελίζ το 1924.

## Κρανίο Μίτσελ-Χέτζες
Το Κρυστάλλινο κρανίο του Μίτσελ- Χέτζες, είναι ένα τέλειο σχεδόν κρανίο σε φυσικό μέγεθος. Είναι από καθαρό κρύσταλλο χαλαζία, ενώ η κάτω γνάθος μετακινείται. 
Ζυγίζει 5 κιλά, έχει ύψος 13,18 εκατ. -πλάτος 12,38 εκ.-μήκος 20 εκ.
Το κρυστάλλινο κρανίο ήρθε στο  φως κατά τη διάρκεια μιας αρχαιολογικής
αποστολής του Βρετανού αρχαιολόγου Άλμπερτ Μίτσελ Χέτζες, στο Γιουκατάν της κεντρικής Αμερικής κοντά σε έναν  ερειπωμένο 
αρχαίο ναό των Μάγια. Το μέρος στο οποίο έγιναν οι ανασκαφές είναι γνωστό σήμερα ως Λουμπαντούν, το οποίο σημαίνει «ο τόπος των πεσόντων λίθων». Ο Μίτσελ Χέτζες είχε πάρει μαζί του σε εκείνη την αποστολή και την (υιοθετημένη) κόρη του Άννα, η οποία στάθηκε η τυχερή της αποστολής: την ημέρα των 17ων  γενέθλιων της, στα ερείπια ενός αρχαίου βωμού κοντά στις ανασκαφές ξέθαψε το περίφημο κρανίο. Το κρυστάλλινο κρανίο υπολειπόταν της κάτω γνάθου, ο οποίος βρέθηκε τρεις μήνες μετά, αρκετά μέτρα μακριά από τον βωμό.

## Εξέταση του κρανίου
Η Άννα μετά τον θάνατο του πατέρα της γύρω στο 1960, αποφάσισε να δώσει το κρυστάλλινο κρανίο σε ερευνητές ώστε να ανακαλύψουν την καταγωγή και τον τρόπο κατασκευής του. 
Ο πρώτος που εξέτασε το κρανίο ήταν ο κριτικός τέχνης Φρανκ Ντόρντλαντ, και  ο οποίος ανακάλυψε ένα σύμπλεγμα από  φακούς, κανάλια και πρίσματα τα οποία δημιουργούσαν παράξενα οπτικά εφέ. Το πιο παράδοξο ήταν ότι ο ίδιος, ακόμα και με μικροσκόπιο δεν μπόρεσε να βρει ίχνος από επεξεργασία πάνω στην τέλεια λουστραρισμένη επιφάνεια του. Ο Ντόρντλαντ εισηγήθηκε τότε στην Άννα να απευθυνθεί στην πασίγνωστη εταιρία υπολογιστών Hewlett-Packard, η οποία τότε ειδικευόταν σε ταλαντώσεις κρυστάλλων.  
Τα αποτελέσματα της έρευνας της εταιρίας το 1964 έδειξαν ότι το Κρυστάλλινο Κρανίο έχει δημιουργηθεί αιώνες πριν από την εμφάνιση των Μάγια.

## Παραπομπές


Κατηγορία:Εκθέματα στο Βρετανικό Μουσείο
Οίκος του Μόρεϊ

Ο **Οίκος του Μόρεϊ** απεικονίζει την διαδοχή των τοπικών βασιλέων του Μόρεϊ που πολλές φορές κυβερνούσαν κάποιο μεγαλύτερο βασίλειο με το Μόρεϊ στα όρια του. Ο Οίκος του Μόρεϊ ήταν οικογένεια Κελτών με πολλούς αντίπαλους κλάδους την περίοδο της μεσαιωνικής Σκωτίας, είχαν συγγενικές σχέσεις με τον Οίκο των Αλπινιδών και διεκδικούσαν την καταγωγή τους από τον Λόαρν Μακ Έρκ. Μερικά μέλη της δυναστείας ανέβηκαν στον θρόνο των Πίκτων ενώ αργότερα την περίοδο που κυβερνούσε την Σκωτία ο Οίκος του Ντάνκελντ άλλα δυο μέλη της ανέβηκαν στον θρόνο του βασιλείου. Η διαδοχή στον θρόνο δεν ακολουθούσε την πρωτογένεια και κυβερνούσαν πολλοί διαφορετικοί κλάδοι της ίδιας οικογένειας γεγονός συνηθισμένο στα πρώτα Κέλτικα βασίλεια του μεσαίωνα όπως παράδειγμα ο Μάκβεθ δεν προερχόταν από τον ίδιο κλάδο με τον θετό γιο του Λουλάκ.

Βασιλείς της Σκωτίας από τον Οίκο του Μόρεϊ :

*Μάκβεθ της Σκωτίας
*Λούλαχ της Σκωτίας

## Παραπομπές
 		


## Εξωτερικοί σύνδεσμοι

*Ψυχοαναλυτική ηλεκτρονική έκδοση

Κατηγορία:Βασιλείς της Σκωτίας